
TELŠIŲ RAJONO SAVIVALDYBĖS ADMINISTRACIJOS 
DIREKTORIUS

ĮSAKYMAS
DĖL LĖŠŲ SKYRIMO

2026 m. birželio 4 d. Nr. A1-828
Telšiai

Vadovaudamasi Lietuvos Respublikos vietos savivaldos įstatymo 34 straipsnio 6 dalies 1 punktu, Telšių rajono savivaldybės tarybos 2026 m. vasario 26 d. sprendimu Nr. T1-28 „Dėl Telšių rajono savivaldybės 2026–2028 metų strateginio veiklos plano patvirtinimo“, Telšių rajono savivaldybės tarybos 2026 m. vasario 26 d. sprendimu Nr. T1-29 „Dėl Telšių rajono savivaldybės 2026-2028 metų biudžeto patvirtinimo“, Sveikatos apsaugos srities projektų, finansuojamų Telšių rajono savivaldybės visuomenės sveikatos rėmimo specialiosios programos lėšomis, pateikimo, vertinimo, lėšų skyrimo ir naudojimo tvarkos aprašo, patvirtinto Telšių rajono savivaldybės administracijos direktoriaus 2026 m. balandžio 14 d. įsakymu Nr. A1-495 „Dėl sveikatos apsaugos srities projektų, finansuojamų Telšių rajono savivaldybės visuomenės sveikatos rėmimo specialiosios programos lėšomis, pateikimo, vertinimo, lėšų skyrimo ir naudojimo tvarkos aprašo patvirtinimo“, 25 punktu ir atsižvelgdama į Telšių rajono savivaldybės Bendruomenės sveikatos tarybos komisijos 2026 m. gegužės 26 d. protokolą Nr. DG-29:
.	Skiriu Sveikatos priežiūros 003 programos 01 tikslo 02 uždavinio 01 priemonei „Visuomenės sveikatinimo projektų ir programų rėmimas“ įgyvendinti 66 801,00 Eur iš patvirtintų Aplinkos apsaugos rėmimo specialiosios programos lėšų (toliau – SB (AA)) pagal pridedamą šio įsakymo priedą.
.	Įpareigoju projektų vykdytojus per 10 dienų nuo įsakymo pasirašymo dienos pateikti Telšių rajono savivaldybės administracijos Buhalterinės apskaitos skyriui išlaidų sąmatą bei pasirašyti biudžeto lėšų naudojimo sutartį, išskyrus Telšių rajono savivaldybės biudžetines įstaigas, su Telšių rajono savivaldybės administracijos direktoriumi.
.	Nustatau, kad šio įsakymo vykdymą kontroliuoja Telšių rajono savivaldybės administracijos sveikatos reikalų koordinatorius.

Administracijos direktorė 		Lina Leinartienė









Parengė:
Deimantė Barauskienė
2026-06


Telšių rajono savivaldybės administracijos 
direktoriaus 2026 m. birželio 4 d. įsakymo 
Nr. A1-828 
priedas



	Organizacijos pavadinimas	Projekto pavadinimas	Įmonės kodas	Suma (Eur)	Lėšos
1.		Telšių lopšelis-darželis „Nykštukas“	„Mažais žingsniais į taisyklingą laikyseną: judesio ir kūno padėties svarba 5–7 metų vaikams“	190597578	1580,00	SB (AA)
2.		Telšių lopšelis-darželis „Nykštukas“	„Gera kaip namie: Telšių lopšelis-darželis „Nykštukas“ darbuotojų psichinės sveikatos stiprinimas“	190597578	1700,00	SB (AA)
3.		VšĮ „SONEIMA“	Fizinio aktyvumo ir sveikos mitybos įgūdžių stiprinimas: sveikos gyvensenos ugdymas bendruomenėje	301136814	1240,00	SB (AA)
4.		Telšių lopšelis-darželis „Žemaitukas“	„Grynas oras – sveikata“	191553054	1200,00	SB (AA)
5.		Telšių lopšelis-darželis „Žemaitukas“	Penki kontinentai	191553054	1300,00	SB (AA)
6.		Telšių raj. s. visuomenės sveikatos biuras	Telšių rajono moterų sveikatos stiprinimas - prevencija ir profilaktika	302657581	4000,00	SB (AA)
7.		Telšių raj. s. visuomenės sveikatos biuras	Konferencija „Atsakingas antibiotikų vartojimas: tarp mokslo žinių ir kasdienių įpročių“	302657581	1990,00	SB (AA)
8.		Telšių lopšelis-darželis „Berželis“	„Sveikas vaikas – laimingas vaikas“	190597425	3000,00	SB (AA)
9.		Telšių lopšelis-darželis „Berželis“	„Sveikos gyvensenos receptai“	190597425	2800,00	SB (AA)
10.		VšĮ LASS šiaurės rytų centras	Stiprūs kartu	248161410	1300,00	SB (AA)
11.		Pagyvenusių žmonių bendrija „Rudens vakaras“	Sveikesnis senėjimas – 2026	303286339	3200,00	SB (AA)
12.		Telšių lopšelis-darželis „Saulutė“	Judesio bangelė	190597610	2880,00	SB (AA)
13.		Telšių LIONS klubas	Praleiskime 2026 vasarą sveikiau 4!	193278678	3100,00	SB (AA)
14.		Telšių socialinių paslaugų centras	„Mažos detalės – didelė ramybė“	180890668	1680,00	SB (AA)
15.		Telšių r. Buožėnų mokykla-daugiafunkcis centras	Sveikatos superherojai: augu stiprus, nes žinau kaip!	190586368	1161,00	SB (AA)
16.		Telšių socialinių paslaugų centras	Sveikatinimo keliu 2026	180890668	3400,00	SB (AA)
17.		Telšių lopšelis-darželis „Mastis“	„TAG regbis – aktyvių ir emociškai stiprių vaikų ugdymas“	190598299	1450,00	SB (AA)
18.		Telšių lopšelis-darželis „Eglutė“	Sąmoningumo kodas: Emocinis atsparumas visai bendruomenei	190597763	2210,00	SB (AA)
19.		Žemaitijos psichikos negalią turinčių žmonių klubas „Telšių atjauta“	Blaivus žmogus – stipri psichikos sveikata ir laiminga visuomenė	303588355	2570,00	SB (AA)
20.		MB „Šventinė idėja“	TUK TUK – būk sveiku!	304729378	2000,00	SB (AA)
21.		Telšių Parkinsono ligos draugija	Protas duotas pažinti – valia pasirinkti	304999893	3430,00	SB (AA)
22.		Labdaros ir paramos fondas „Telšiai su Ukraina“	Sveika gyvensena – sėkmingos integracijos kelias	306042856	2300,00	SB (AA)
23.		Telšių diabetikų bendrija „Dia Telšiai“	Mus vienija diabetas	180381354	2900,00	SB (AA)
24.	Telšių lopšelis - darželis „Eglutė“	Judame ir augame kartu	190597763	1910,00	SB (AA)
25.	Telšių raj. pirminės sveikatos priežiūros centras	Aktyvaus gyvenimo būdas ir sveika mityba: praktinės žinios Telšių rajono gyventojams	180377128	1060,00	SB (AA)
26.	VšĮ „Aukim!“	Psichinės sveikatos stiprinimas bendruomenėje	303284854	4200,00	SB (AA)
27.	Telšių krizių centras	„Mums rūpi“ renginių ciklas, skatinantis atkreipti dėmesį į psichikos sveikatos svarbą	180388338	4000,00	SB (AA)
28.	VšĮ „Via Animus“	Mažinantis atskirti, didinantis galimybes 2026 m	306133195	3240,00	SB (AA)
Viso:	66 801,00

